section_heading: Opis
paragraph_text: Pripadnici ovog roda malene su ribe izduženog tijela prilagođenog ukopavanju u supstrat. Duguljasto tijelo, ne dulje od 12 cm, bojom je prilagođeno podlozi. Žućkaste su boje s pravilno raspoređenim linijama i točkama duž tijela (Gambetta zone). Oči pripadnika ovog roda nalaze se na vrhu glave, a usta s donje strane glave. Oko usta nalaze se tri para brčića. Peraje su pravilno raspoređene duž tijela. Prsne peraje mužjaka značajno su dulje nego one ženki.